stanford-oval/wikipedia huggingface dataset:
Äyskäri

Piirros muinaisesta äyskäristä, joka löytyi arkeologisesta Nydam Mose -kaivauksesta Tanskan Sønderborgissa.
Nykyaikaisia muoviäyskäreitä.
Äyskäri (usein kuuppa, nappo, kousa, kippo tai vesikauha) on veneen tyhjentämiseen tarkoitettu vedenammentamisväline. Sen muoto on sopeutettu tehokkaaseen kauhomisliikkeeseen; vesi virtaa liikkeen auttamana nopeasti sisään avoimesta etupäästä, ja liike jatkuu tyhjentäen äyskärin veneen laidan yli. Äyskäriä käytetään myös öljyvahinkojen torjunnassa, ja sen muoto on todettu toimivaksi myös jyvien ja jauhojen ammentamisessa. Äyskäri on veneen tyhjentämisessä huomattavasti esimerkiksi samankokoista kauhaa tehokkaampi. Perinteisesti äyskärit kaiverrettiin puusta, nykyään valmistusaineena on yleensä muovi.
Vallasta juopuneet

| Vallasta juopuneet> L’Ivresse du pouvoir |
| --- | --- |

Ohjaaja:  Claude Chabrol
Käsikirjoittaja:   Claude Chabrol  Odile Barski 
Tuottaja:  Patrick Godeau
Säveltäjä:  Matthieu Chabrol
Kuvaaja:  Eduardo Serra
Leikkaaja:  Monique Fardoulis
Pääosat:   Isabelle Huppert  François Berléand  Patrick Bruel 
Valmistustiedot
Valmistusmaa:   Ranska  Saksa 
Tuotantoyhtiö:   Alicéleo  France 2 Cinéma  Ajoz Films  Integral Film 
Levittäjä:  Pan-Européenne Netflix
Ensi-ilta:   2006-2-1616. helmikuuta 2006 (Berliinin elokuvajuhlat, Saksa)  2006-2-2222. helmikuuta 2006 (Ranska)  2006-9-1515. syyskuuta 2006 (Rakkautta ja anarkiaa -elokuvajuhlat, Suomi)  
Kesto:  110 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Vallasta juopuneet (suomenkielisenä nimenä myös A Comedy of Power; ransk. L’Ivresse du pouvoir; saks. Geheime Staatsaffären) on vuonna 2006 ensi-iltansa saanut Claude Chabrolin ohjaama ja käsikirjoittama ranskalais-saksalainen jännitysdraamaelokuva, jonka pääosia näyttelevät Isabelle Huppert, François Berléand ja Patrick Bruel. Chabrolin ohella elokuvaa oli käsikirjoittamassa myös Odile Barski. Elokuvan tuottajana oli Patrick Godeau.
Vallasta juopuneet perustuu löyhästi tositapahtumiin. Chabrol sai elokuvan idean 1990-luvun poliittisesta Affaire Elf -finanssiskandaalista, jossa ranskalaista, valtion omistamaa öljy-yhtiö Elf Aquitainea syytettiin oikeudessa korruptiosta ja kavalluksesta. Tapauksen tutkintatuomarina oli Eva Joly, johon Isabelle Huppertin näyttelemä Jeanne Charmant-Killman perustuu.
Vallasta juopuneet sai ensi-iltansa vuoden 2006 Berliinin elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen karhun saajaksi.
Juoni

Arvostettu tutkintatuomari Jeanne Charmant-Killman (Isabelle Huppert) saa tehtäväkseen tutkia monimutkaista rahavarojen kavallustapausta. Selvittäessään rahojen väärinkäyttöä Charmant-Killman saa vastaansa vaikutusvaltaisen teollisuuskonsernin johtajan, Michel Humeaun (François Berléand). Mitä syvemmälle hänen tutkimuksensa tunkeutuvat, sitä voimakkaammaksi käy hänen pakkomielteinen tarpeensa ratkaista tapaus. Samalla kun tapaus alkaa hiljalleen avautua, hänen yksityiselämänsä alkaa sen sijaan murentua. Tutkimukset vetävät Charmant-Killmania yhä enemmän mukaansa ja hänen on päätettävä, kuinka pitkälle hän on valmis menemään tutkimuksissaan ja millä hinnalla hän on valmis uhraamaan itsensä ratkaistakseen tapauksen.
Tuotanto

Vallasta juopuneet -elokuvan kuvaukset alkoivat 23. toukokuuta 2005. Elokuva kuvattiin työnimellä La Comédie du pouvoir Pariisissa ja Le Vésinetin kunnassa Yvelinesissa Ranskassa 6 990 000 euron budjetilla. Elokuvan tuotantoyhtiöinä olivat ranskalaiset Alicéleo, France 2 Cinéma ja Ajoz Films sekä saksalainen Integral Film. Elokuvan virallinen traileri julkaistiin 17. tammikuuta 2006.
Julkaisu ja vastaanotto

Vallasta juopuneet sai ensi-iltansa Berliinin elokuvajuhlilla Saksassa 16. helmikuuta 2006. Elokuvan Ranskan ensi-ilta oli 22. helmikuuta 2006 ja Saksan teatteriensi-ilta 20. heinäkuuta 2006. Pan-Européenne oli elokuvan teatterilevittäjänä Ranskassa ja Concorde Filmverleih GmbH Saksassa. Vallasta juopuneet ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 15. syyskuuta 2006. Elokuva keräsi Ranskassa teatterikierroksensa aikana 1 103 122 katsojaa ja 6 992 466 dollarin lipputulot. Elokuva tuotti maailmanlaajuisesti 8 983 632 dollarin lipputulot.
Vallasta juopuneet on saanut elokuvakriitikoilta myönteisen vastaanoton. Rotten Tomatoes -sivuston mukaan 81% kriitikoista on antanut elokuvalle positiivisen arvosanan 6,6/10 keskiarvolla. Keräys perustuu 36 arviointiin. 1 383 käyttäjästä 45% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 13 arvostelun perusteella elokuva on saanut 64 pistettä sadasta mahdollisesta. Metacriticin neljä käyttäjää on antanut elokuvalle keskiarvon 8,0/10. Internet Movie Databasen 2 425 käyttäjää on antanut elokuvalle keskiarvon 6,4/10.
Vallasta juopuneet julkaistiin DVD:lle Ranskassa 5. lokakuuta 2006, Saksassa 25. tammikuuta 2007 ja Suomessa 29. elokuuta 2007.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| Lumières-palkinto | Paras naispääosa | Isabelle Huppert | Ehdokkuus |
| Lumières-palkinto | Paras käsikirjoitus (alkuperäinen tai sovitettu) | Claude Chabrol Odile Barski | Ehdokkuus |
| Lumières-palkinto | Paras elokuva | Claude Chabrol | Ehdokkuus |
| Lumières-palkinto | Paras ohjaus | Claude Chabrol | Ehdokkuus |
| Berliinin elokuvajuhlien Kultainen karhu | Paras elokuva | Claude Chabrol | Ehdokkuus |
| Sevillan elokuvajuhlien tuomariston erikoispalkinto | Sevillan elokuvajuhlien tuomariston erikoispalkinto | Claude Chabrol | Voitto |
Aiheesta muualla

Vallasta juopuneet Internet Movie Databasessa (englanniksi)
Vallasta juopuneet Elonet.
Vallasta juopuneet AllMoviessa. (englanniksi)
Vallasta juopuneet AlloCinéssä (ranskaksi)
Vallasta juopuneet UniFrancessa (ranskaksi)
Vallasta juopuneet Rotten Tomatoes -sivustolla (englanniksi)
Vallasta juopuneet Metacriticin sivuilla (englanniksi)
Vallasta juopuneet Box Office Mojossa (englanniksi)
Vinh

| Vinh |
| --- | --- |

 Sijainti
 Koordinaatit: 18°40′N, 105°40′E 
Valtio:  Vietnam
Maakunta:  Nghệ An
Väkiluku (2002):  226 000
 
 www.vinhcity.gov.vn 
Infobox OKVirheellinen NIMI-arvo: 
Vinh on satamakaupunki Vietnamissa Nghệ Anin  maakunnassa Tonkininlahdella. Kaupungin asukasluku on 226 000 (2002).
Vinhin uudelleenrakennuksessa sodan jälkeen käytettiin ideoita neuvostoarkkitehtuurista leveiden katujen ja betonisten kerrostalojen muodossa. Tämä sekoittuu nykykaupungissa nykyaikaiseen moderniin arkkitehtuuriin.
Kaupungin aiempia nimiä ovat olleet Ke Van, Ke Vinh, Vinh Giang, Vinh Doanh ja Vinh Thi.
Aiheesta muualla

Kuvia tai muita tiedostoja aiheesta Vinh Wikimedia Commonsissa
Varósia

| Varósia> Βαρώσια |
| --- | --- |
 Varósian aavekaupunkia.
Kaupunki:  Famagusta, Kypros (Pohjois-Kypros)
Koordinaatit:  35°06′21″N, 33°57′19″E
Väkiluku:  226  (2011)
Varósia (kreik. Βαρώσια, turk. Maraş tai Kapalı Maraş, kansainvälisesti usein Varosha) on Famagustan eli kreikkalaisittain Ammóchostoksen kaupungin eteläosa Pohjois-Kyproksen alueella Kyproksen saarella. Ennen Kyproksen kriisiä se oli turisteille suunnattu alue. Vuoden 1974 jälkeen se on vähitellen muuttunut aavekaupungiksi.
Historia

Famagusta oli suosituimpia matkailukohteita Kyproksella 1970-luvun alussa. Suosion kasvun myötä kaupunkiin rakennettiin monia uusia kerrostaloja ja hotelleja, muun muassa Varósian alueelle. Vuonna 1974 tehtiin Makarios III:ta vastaan Kreikan sotilasjuntan tukema vallankaappaus. Kyproksenkreikkalainen ortodoksi-arkkipiispa oli toiminut saarivaltion presidenttinä vuoden 1960 itsenäistymisestä lähtien. Makarioksen hallintotapa ei kuitenkaan aikaansaanut sopua turkkilais- ja kreikkalaistaustaisten asukkaiden välille. Kyproksenkreikkalaisille tuli lähtö kaupungista 15. elokuuta 1974.
Turkin armeijan saatua sodassa alueen valtaansa se aitasi kaupungin, eikä ole tämän jälkeen päästänyt alueelle ketään muita kuin Turkin armeijan omaa väkeä ja YK:n henkilöstöä. Alueen rakennukset tuhoutuvat hiljalleen, koska niitä ei ole remontoitu yli 30 vuoteen. Turkkilaiset ja kreikkalaiset ovat aloittaneet neuvottelut Varósian uudelleenrakentamiseksi.
Aiheesta muualla

Kuvia tai muita tiedostoja aiheesta Varósia Wikimedia Commonsissa
Murenevia hotelleja Varósiassa.
Tyrannus

| Tyrannus |
| --- | --- |
 Tyrannus, maanalaisen valtakunnan herra
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Incredible Hulk #5 (tammikuu, 1963)
Henkilötiedot
Oikea nimi:  Romulus Augustus
Status:  Aktiivinen
Voimat:  Deviaanien kehittämä korkeateknologia, Nuoruuden lähde
Suhteet
Sukulaiset:  Flavius Orestes (isä, kuollut)
Tyrannus, oikealta nimeltään Romulus Augustus) on Marvel-kustantamon luoma superroisto. Tyrannus perustuu Rooman valtakunnan viimeiseen keisariin, Romulus Augustukseen. Hahmo esiintyi ensi kerran Incredible Hulk-lehden numerossa #5 (tammikuu 1963). Tyrannuksen loivat Stan Lee ja Jack Kirby, oletettavasti vastapariksi toiselle maanalaiselle hallitsijalle, Myyrämiehelle.
Suomessa Tyrannus esiintyi ensimmäisen kerran Vihreä Mies Hulk-lehden numerossa 12 (1982).
Historia

Tyrannus on todellisuudessa Rooman valtakunnan viimeinen keisari, Romulus Augustus, joka valtakuntansa menetettyään pakeni Englantiin. Täällä hän yritti suistaa Kuningas Arthurin  valtaistuimeltaan, mutta Musta Ritari teki hänen ilkeät suunnitelmansa tyhjiksi. Merlin karkottikin Tyrannuksen syvälle maan uumeniin, jossa raivostunut Tyrannus vannoo palaavansa.[lähde? ]
Hän löytääkin maan alta moloidien rinnakkaisrodun, tyrannoidit, joita alkaa pitää alaisinaan. Tyrannoidit näyttävät hänelle maanalaisen maailman aarteita, mukaan lukien Nuoruuden lähteen ja deviaanien jälkeensä jättämää aseistusta ja varusteita. Käyttäen uusia orjiaan ja laitteita apunaan Tyrannus alkaa valmistella maailman valloitusta.[lähde? ]
Myöhemmin hän vakoilee deviaanien kristallipallolla Betty Rossia ja yrittää käyttää tämän rakkautta Bruce Banneriin (alias Hulk) hyväkseen. Hulkiksi muuntautunut Banner kuitenkin tuhoaa Tyrannuksen suunnitelmat ja tämän viha kohdistuukin Merlinin sijasta Hulkiin.[lähde? ]
Myöhemmin Tyrannus taistelee Ryhmä-X:ää vastaan, mutta häviää taistelun yhdessä Myyrämiehen kanssa. Tyrannus päättääkin keskittää toimenpiteensä Hulkiin ja lähettää voimakkaimman alaisensa, pelätyn Mogolin hankkimaan Hulkin luottamus ja ystävyys. Mogol onnistuukin ja Hulk (muistamatta mitään Tyrannuksesta) palvelee uutta johtajaansa innokkaasti.[lähde? ]
Lopulta Tyrannus marssittaa armeijansa Myyrämiestä vastaan ja taistelun tiimellyksessä Hulk saa selville, että Mogol onkin robotti. Raivostunut Hulk tuhoaa vastustelemattoman Mogolin sekä Myyrämiehen ja Tyrannuksen armeijat ynnä kaupungit.
Myöhemmin Tyrannus taistelee Ihmenelosia vastaan, mutta joutuu pakenemaan raketillaan. Raketti tekee pakkolaskun ja Tyrannus haavoittuu miltei kuolettavasti. Tyrannoidit hoitavat isäntänsä kuntoon Nuoruuden lähteessä, mutta Tyrannus toteaakin edelleen vanhenevansa. Hän etsii ratkaisua ongelmaansa ja löytää tiedon Eldorado kultakaupungissa sijaitsevasta Pyhästä liekistä, jonka avulla Tyrannus voisi palauttaa nuoruutensa. Vaellettuaan Eldoradoon Tyrannus juonii Pyhälle liekille ihmisuhreja ja saa viimeisen uhrinsa Hulkin laitteeseen. Palattuaan voimiinsa Tyrannus taistelee Kultakuoriaista vastaan, jonka lopulta onnistuu vapauttaa Tyrannuksen vangitsema Hulk. Lopulta Tyrannus imee itseensä Pyhän liekin valtavat voimat, mutta lopulta Hulk onnistuu yhdessä Kultakuoriaisen kanssa saattamaan liekkimäiseksi hirviöksi muuttunut Tyrannus avaruuteen.
Myöhemmin Tyrannus on monesti iskenyt yhteen niin Hämähäkkimiehen, Aaveajajan, Hulkin kuin Myyrämiehenkin kanssa. Hänen viimeisin suunnitelmansa oli imeä Hulkin voimat itseensä, mutta tämä epäonnistui.[lähde? ]
Voimat ja varusteet

Tyrannuksella ei ole supervoimia, mutta hän käyttää taisteluissaan laajaa aseistusta, jonka deviaanit jättivät jälkeensä. Nämä korkeateknologiset saavutukset sisältävät robotteja, ajoneuvoja ja voimakkaita aseita. Tyrannus piti erään kerran hallussaan Eldoradon Pyhää liekkiä, jolla hän kykeni luomaan voimakenttiä ja voimakkaita mentaalisia iskuja.
Tyrannus on myös kuolematon, kiitos Nuoruuden lähteen, josta hän säännöllisesti juo.
Voimat ja varusteet > Tyrannoidit

Moloidit ovat deviaanien luomia olentoja. Maanalaisen maailman olennoista moloidit ovat heikoimpia mutta niiden määrä kompensoi voiman puutteen. Deviaanit eivät kuitenkaan pitäneet mentaalisesti ja fyysisesti rajoittuneista luomuksistaan ja yrittivät tuhota kaikki moloidit. Moloidit jäivät kuitenkin henkiin ja myöhemmin niistä erosi toinen rotu, tyrannoidit. Moloidien palvellessa herraansa Myyrämiestä, ovat tyrannoidit uskollisia Tyrannukselle.
Triviaa

Taistelussa Novaa vastaan oikea Tyrannus oli edelleen Eldoradossa. Hän oli ottanut mentaalisesti valtaansa yhden tyrannoideistaan ja muokannut tästä oman kuvansa. Koska välimatka oli pitkä ja tyrannoidit ovat typeriä olentoja, luomuksen hallinta vaikeutui siinä määrin, että Nova voitti Tyrannuksen helposti. Myöhemmin tyrannoditi tuhosivat isäntänsä kopion.
Aiheesta muualla

Lyhyt profiili Tyrannuksesta
Young Vivian

| Young Vivian |
| --- | --- |
 Young Vivian vuonna 2006
Pääministeri
 12. joulukuuta 1992 – 9. maaliskuuta 1993  
Edeltäjä:  Robert Rex
Seuraaja:  Frank Lui
Pääministeri
 1. toukokuuta 2002 – 19. kesäkuuta 2008  
Edeltäjä:  Sani Lakatani
Seuraaja:  Toke Talagi
Henkilötiedot
Mititaigimimene Young Vivian (s. 12. marraskuuta 1935) on Tyynellämerellä sijaitsevan Niuen saaren entinen pääministeri. Ensimmäisen kerran Vivian toimitti pääministerin virkaa lyhyesti 12. joulukuuta 1992 – 9. maaliskuuta 1993, kun 1970-luvulta lähtien pääministerinä toiminut Robert Rex kuoli. Toukokuussa 2002 Vivian valittiin jälleen pääministeriksi. Hän jatkoi virassa vuoteen 2008, jolloin Toke Talagi haastoi Vivianin onnistuneesti kesken vaalikauden.
Viulukonsertto nro 2 (Prokofjev)

Sergei Prokofjev sävelsi toisen viulukonserttonsa g-mollissa (op. 63) vuonna 1935. Ensimmäistä kertaa teos esitettiin Madridissa 1. joulukuuta 1935. Viulistina oli Robert Soetens, orkesterina Madridin sinfoniaorkesteri ja kapellimestarina Enrique Arbós.
Osat

Allegro moderato
Andante assai
Allegro, ben marcato
Kokoonpano

viulu
2 huilua
2 oboea
2 klarinettia
2 fagottia
2 käyrätorvea
2 trumpettia
symbaalit
triangeli
kastanjetit
bassorumpu
pikkurumpu
jouset
Aiheesta muualla

Ylen Elävä arkisto: Alina Pogotskin soittaa Prokofjevin viulukonserton nro 2 g-molli op 63
Sergei Prokofjevin konsertot
Pianokonsertto nro 1 (op. 10) |
Pianokonsertto nro 2 (op. 16) |
Pianokonsertto nro 3 (op. 26) |
Pianokonsertto nro 4 (vain vasemmalle kädelle; op. 53) |
Pianokonsertto nro 5 (op. 55) |
Pianokonsertto nro 6 (keskeneräinen; op. 134, joskus 133) |
Viulukonsertto nro 1 (op. 19) |
Viulukonsertto nro 2 (op. 63) |
Sellokonsertto (op. 58) |
Konsertiino sellolle ja orkesterille (muiden valmiiksi säveltämä; op. 132) |
Sinfonia concertante sellolle ja orkesterille (op. 125)
Zveno

Zveno (bulg. Звено, ’lenkki’) oli pienen eliitin muodostama bulgarialainen  äärioikeistolainen poliittinen järjestö, joka muodosti toukokuusta 1934 tammikuuhun 1935 vallassa olleen diktatorisen hallinnon johdon.
Zveno perustettiin vuonna 1930 ja sen johtaja oli eversti Kimon Georgiev. Pääosa ryhmän jäsenistä oli siviilejä, jotka olivat tyytymättömiä hallituksen heikkouteen ja halusivat radikaalia muutosta poliittiseen järjestelmään. Zvenon kanssa yhteistyössä ollut eversti Damjan Veltšev teki 19. toukokuuta 1934 vallankaappauksen, jonka seurauksena Georgiev kohosi Bulgarian pääministeriksi. Hänen hallituksensa hajotti parlamentin, lakkautti puolueet, kielsi ammattiliitot ja asetti tiukan lehdistösensuurin. Tavoitteena oli kansallinen uudistuminen autoritaarisen, ei-puolueisiin perustuvan hallinnon avulla. Sitä varten luotiin uusi kansalliskokous, johon valittiin puolueisiin kuulumattomia edustajia hallituksen hyväksymiltä ehdokaslistoilta. Zvenon tavoitteissa oli joitain yhtäläisyyksiä italialaisen fasismin kanssa. Georgievin hallitus myös lakkautti VMRO-järjestön ja pyrki luomaan ystävällisemmät suhteet Jugoslaviaan sekä solmi diplomaattisuhteet Neuvostoliittoon. Lisäksi hallitus toteutti joitain sosiaalisia uudistuksia.
Zvenon valta päättyi kun kuningas Boris III syrjäytti lojaalien upseerien tuella Georgievin hallituksen 22. tammikuuta 1935. Boris nujersi pian myös muut vallasta kilpailleet ryhmät ja loi vuoden 1935 loppuun mennessä eräänlaisen sotilasjohdon tukeen perustuneen kuninkaallisen diktatuurin. Zvenoa ei kuitenkaan lakkautettu. Toisen maailmansodan aikana järjestö liittyi yhteistyötä Saksan kanssa vastustaneeseen isänmaalliseen rintamaan, joka kohosi valtaan sodan jälkeen ja Georgiev toimi uudelleen pääministerinä 1944–1946. Kommunistien otettua vallan Zvenon toiminta itsenäisenä organisaationa lopetettiin 1949.
Yehiel De-Nur

De-Nur todistajana Adolf Eichmannin oikeudenkäynnissä
Yehiel De-Nur (יחיאל די-נור hepreaksi) (16. toukokuuta 1909 – 17. heinäkuuta 2001) oli holokaustista selvinnyt juutalainen. Hän tuli tunnetuksi keskitysleirejä kuvaavilla kirjoillaan, joiden joukossa on The House of Dolls (1955). Se kertoo keskitysleireillä pidetyistä juutalaisnaisista, joiden tehtävänä oli natsien seksuaalisten tarpeiden tyydyttäminen.
De-Nur syntyi Sosnowiecissä, vietti toisen maailmansodan aikana kaksi vuotta Auschwitzissä ja muutti vuonna 1945 Palestiinan brittiläiseen mandaattiin (myöhemmin Israel). Hän kirjoitti nimellä Ka-Tzetnik 135633, jota hänestä oltiin käytetty Auschwitzissa. Hänen henkilöllisyytensä paljastui vasta Adolf Eichmannin oikeudenkäynnissä vuonna 1961. Hänen todellinen alkuperäinen nimensä oli Yehiel Finer, jonka hän oli muuttanut De-Nuriksi Israeliin päästyään.
De-Nur meni naimisiin Nina Ashermanin kanssa. Hän kuoli Tel Avivissa 92-vuotiaana.
Younger Now (kappale)

| ”Younger Now” Miley Cyrus |
| --- | --- | --- |

Singlen tiedot
 Albumilta: Younger Now
 Julkaistu: 18. elokuuta 2017
 Formaatti: digitaalinen lataus
 Tuottaja(t): Oren Yoel, Miley Cyrus
 Tyylilaji: pop
 Kesto: 04.08
 Levy-yhtiö: RCA Records
Miley Cyrusin muut singlet
| ”Malibu” 2017 | ”Younger Now” 2017 | ”Nothing Breaks Like a Heart” 2018 |
Younger Now on yhdysvaltalaisartisti Miley Cyrusin kappale. Sen julkaisi RCA Records hänen kuudennen, kappaleen nimeä kantavan studioalbumin toisena singlenä 18. elokuuta 2017. Kappaleen ovat sekä sanoittaneet että tuottaneet Cyrus ja Oren Yoel. Kappaleelle on toteutettu myös Cyrusin ja Diane Martelin ohjaama musiikkivideo, joka julkaistiin vuorokausi ennen singlejulkaisua.
"Younger Now" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Espanjassa, Panamassa ja Skotlannissa. Artistin kotimaassa Yhdysvalloissa sen paras sijoitus oli Billboard Hot 100-listan sija 79. Cyrus on esittänyt kappaleen ensimmäisen kerran livenä vuoden 2017 MTV Video Music Awardsissa 27. elokuuta 2017. Sen jälkeen hän on esittänyt sen livenä The Ellen DeGeneres Showssa sekä BBC Radio 1 Live Loungessa.
Käännös suomeksi
Vingerin kirkko

| Vingerin kirkko Vinger kirke |
| --- | --- |
 Kirkko vuonna 2009.
Sijainti:  Kongsvinger, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1697
Suunnittelija:  Peder Gundersen Norigarden
Materiaali:  puu
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vingerin kirkko (norj. Vinger kirke) on Kongsvingerin kunnassa Innlandetin läänissä Norjassa sijaitseva puinen ristikirkko vuodelta 1697.
Kuvia

Kirkko sisältä
Aiheesta muualla

Kuvia tai muita tiedostoja aiheesta Vingerin kirkko Wikimedia Commonsissa
Viktor Wilhelm Öhberg

Viktor Wilhelm Öhberg (15. helmikuuta 1830 Pernaja – 17. marraskuuta 1907 Helsingin pitäjä) oli suomalainen kansakoulutarkastaja, valtiopäivämies ja opettaja, joka julkaisi nimimerkillä V.Ö. ja käytti kirjoittaessaan myös nimimerkkiä W-h-.
Henkilöhistoria

Öhbergin vanhemmat olivat Pernajan lukkari Isak Öhberg ja Maria Kristina Lihr. Hän kävi Loviisan triviaalikoulua ja Porvoon yläalkeiskoulua ja lukiota ja pääsi ylioppilaaksi vuonna 1850. Öhberg valmistui filosofian kandidaatiksi ja maisteriksi 1860. Hän toimi opettajana Helsingin kouluissa 1857–1871 ja sen ohella myös Helsingin tuulaakikamarin vaakamestarina 1864–1889. Vuosina 1871–1901 Öhberg toimi Helsingin kansakoulutarkastajana. Hän osallistui viisille valtiopäiville porvarissäädyn edustajana, ensin Maarianhaminan edustajana 1877–1878 ja sitten Helsingin edustajana 1882, 1885, 1888 ja 1894, joilla hän edusti ruotsalaista puoluetta ja oli säädyn ikäpresidentti. Valtiopäivämiehenä hän teki varsinkin kouluasioita koskevia aloitteita.
Öhberg toimi useissa muissakin julkisissa tehtävissä, muun muassa Helsingin Anniskeluyhtiön (1874–1907) ja Taideteollisuusyhdistyksen (1883–1907) johtokunnan puheenjohtajana. Hän oli yksi Svenska Folkskolans Vänner -yhdistyksen perustajista ja sen puheenjohtaja 1886–1907. Öhberg oli vuodesta 1867 lähtien naimisissa Laura Appelrothin (k. 1927) kanssa.
Teoksia

Nimimerkillä V.Ö.:
Johan Ludwig Runeberg. Helsingfors: Edlund, 1866.
Läsebok för folkskolans två lägre årsafdelningar. Helsingfors: Svenska folkskolans vänner, 1888.
Läsebok för folkskolans två högre årsafdelningar. Helsingfors: Svenska folkskolans vänner, 1890.
Sånger och sånglekar för lägre folkskolan och hemmet. Helsingfors: Svenska folkskolans vänner, 1892.
Barndomsvännerna: berättelse. Helsingfors: Svenska folkskolans vänner, 1893.
Ur Hundra minnen från Österbotten af Sara Wacklin: berättelser. Helsingfors: Svenska folkskolans vänner, 1899.
Aiheesta muualla

Öhbergin elämäkerta Kansallisbiografiassa (maksullinen artikkeli)
Vinhais

| Vinhais |
| --- | --- |
 Näkymä Vinhaisiin
 lippu:  vaakuna
 Vinhais Portugalin kartalla
Valtio:  Portugali
Alue:  Norte
Ala-alue:  Alto Trás-os-Montes
Piiri:  Bragança
Hallinto:  
 – Pormestari:  Luís dos Santos Fernandes
Pinta-ala:  
 – Kokonaispinta-ala:  695 km²
Väkiluku (2022):  7 569
 – Väestötiheys:  10,9 as./km²
 
 www.cm-vinhais.pt 
Infobox OKVirheellinen NIMI-arvo: 
Vinhais on Portugalin kunta Bragançan piirissä Norten hallintoalueella. Sen pinta-ala on noin 695 neliökilometriä ja väkiluku 7 569 (vuonna 2022). Kunnan väestötiheys on siten 10,9 asukasta neliökilometrillä.
Vinhaisin pormestari on sosialistisen puolueen Luís dos Santos Fernandes. Kunnan juhlapäivä on 20. toukokuuta.
Freguesiat

| --- | --- |
 Agrochão  Alvaredos  Candedo  Celas  Curopos  Edral  Edrosa  Ervedosa  Fresulfe  Mofreita  Moimenta  Montouto  Nunes  Ousilhão  Paçó  Penhas Juntas  Pinheiro Novo  Quirás :  Rebordelo  Santa Cruz  Santalha  São Jomil  Sobreiró de Baixo  Soeira  Travanca  Tuizelo  Vale das Fontes  Vale de Janeiro  Vila Boa de Ousilhão  Vila Verde  Vilar de Lomba  Vilar de Ossos  Vilar de Peregrinos  Vilar Seco de Lomba  Vinhais
Aiheesta muualla

Kuvia tai muita tiedostoja aiheesta Vinhais Wikimedia Commonsissa
Viralliset sivut (portugaliksi)
Bragançan piirin kunnat
Alfândega da Fé
Bragança
Carrazeda de Ansiães
Freixo de Espada à Cinta
Macedo de Cavaleiros
Miranda do Douro
Mirandela
Mogadouro
Torre de Moncorvo
Vila Flor
Vimioso
Vinhais
XZ

XZ on suomalainen hiustenhoitosarja.
XZ-hiustenhoitosarjan tarina alkoi XZ-öljyhoidosta 1950-luvulla. Tuote sai alkunsa erään naistoimittajan hiusongelmista. Toimittaja ei löytänyt hiuksilleen sopivaa tuotetta ja kun hän kuuli, että tietyt luonnonöljyt sopivat hennoille ja katkeileville hiuksille, ryhtyi hän kehittämään itselleen öljyhoitoa. Toimittaja esitteli tuotteen Bernerin Teknokemiallisen osaston johtajalle, joka hienosääti tuotetta edelleen kemistiryhmänsä kanssa toimittajan tekemän perusreseptin pohjalta. Öljyhoidon työnimenä oli XYZ, josta Y poistamalla tuli XZ. Näin sai alkunsa sarjan ensimmäinen tuote, XZ-öljyhoito.
Berner kehittää XZ-tuotteita edelleen Suomessa ja ne valmistetaan Heinävedellä.